Izziņa par atzinumos sniegtajiem iebildumiem par Ministru kabineta noteikumu projektu

**“Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

**(VSS-460)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 2019.gada 13.jūnijā |
|  |  |
| Saskaņošanas dalībnieki  | Tieslietu ministrija, Finanšu ministrija, Latvijas Izglītības un zinātnes darbinieku arodbiedrība, Latvijas Pašvaldību savienība, arodbiedrība “Latvijas izglītības vadītāju asociācija”, Latvijas Brīvo arodbiedrību asociācija, Latvijas Lielo pilsētu asociācija. |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Latvijas Izglītības un zinātnes darbinieku arodbiedrība, Latvijas Pašvaldību savienība, arodbiedrība “Latvijas izglītības vadītāju asociācija”, Latvijas Brīvo arodbiedrību asociācija, Latvijas Lielo pilsētu asociācija. |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Noteikumu projekta 1.10. apakšpunkts. | **Tieslietu ministrija (turpmāk – TM):**Lūdzam precizēt noteikumu projekta 1.10. apakšpunktu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 145. punktam, ietverot pielikuma jauno redakciju noteikumu projekta pamattekstā. | **Ņemts vērā.** | Skatīt noteikumu projekta 1.10. apakšpunktu. |
|  | Noteikumu projekta anotācijas I sadaļas 2.punkts. | **TM:**Lūdzam precizēt noteikumu projekta anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, jo anotācijā nav sniegts skaidrojums noteikumu projekta 1.10. apakšpunktam, kā arī, kāpēc noteikumu projektam jāstājas spēkā 2019. gada 1. septembrī.Vienlaikus lūdzam izvērtēt atsevišķu noteikumu projekta punktu spēkā stāšanās termiņus, piemēram, vai nav jāsaskaņo noteikumu projektā paredzētā regulējuma spēkā stāšanās ar Vispārējās izglītības likuma pārejas noteikumu 26. punktu. | **Ņemts vērā.** | Skatīt noteikumu projekta anotācijas I sadaļas 2.punktu (2.lp. 1.rindkopa).Precizēts noteikumu projekts:“2. Šo noteikumu 1.2., 1.3., 1.6., 1.7., 1.9., 1.10., 1.11. apakšpunkts stājas spēkā 2019.gada 1.septembrī.3. Noteikumi stājas spēkā 2019. gada 1. augustā.” |
|  | Noteikumu projekts. | **TM:**Noteikumu projekta anotācijas I sadaļas 2. punktā ir atspoguļota informācija, ka atbilstoši Vispārējās izglītības likuma pārejas noteikumu 35. punktam grozījumi 29. panta otrajā daļā, ar kuru cita starpā tika izslēgta internātskola kā pamatizglītības ieguves vieta, stāsies spēkā 2019. gada 1. septembrī. Ņemot vērā iepriekš minēto, nepieciešams izdarīt grozījumus Ministru kabineta 2016. gada 5. jūlija noteikumos Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (turpmāk – noteikumi Nr. 447), izslēdzot normas, kas attiecas uz internātskolu finansējuma aprēķināšanu.Vēršam uzmanību, ka no noteikumiem Nr. 447 netiek izslēgtas visas normas (piemēram, 8.1 punkts, kas ir spēkā līdz 2019. gada 31. jūlijam). Ņemot vērā minēto, lūdzam precizēt anotāciju vai izvērtēt nepieciešamību precizēt noteikumu projektu. | **Ņemts vērā.** Ministru kabineta 2016. gada 5. jūlija noteikumu Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" nākotnes redakcijā, kas stāsies spēkā 2019.gada 1.augustā, to 8.1 punkts būs svītrots, pamatojoties uz Ministru kabineta 2018.gada 14.augusta noteikumiem Nr.526 “Grozījumi Ministru kabineta 2016. gada 5. jūlija noteikumos Nr. 447 "[Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs](https://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu-visparej...)"” |  |
|  | Noteikumu projekta anotācijas VI sadaļa. | **TM:**No noteikumu projekta anotācijas var secināt, ka sabiedrības līdzdalība noteikumu projekta izstrādē netika nodrošināta atbilstoši Instrukcijas Nr. 19 3. punktam un VII nodaļai, kā arī Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktam. Vēršam uzmanību, ka saskaņā ar Valsts pārvaldes iekārtas likuma 10. panta septīto daļu un 48. panta otro daļu valsts pārvaldes pienākums ir informēt sabiedrību par savu darbību; tas attiecas it īpaši uz to sabiedrības daļu un tām privātpersonām, kuru tiesības vai tiesiskās intereses īstenotā vai plānotā darbība skar vai var skart. Lūdzam atbilstoši Instrukcijas Nr. 19 VII nodaļai precizēt anotācijas VI sadaļu, atspoguļojot informāciju par sabiedrības informēšanas pasākumiem, kas tikuši organizēti noteikumu projekta izstrādes laikā, kā arī, vai anotācijas II sadaļas 1. punktā minētā sabiedrības mērķgrupa ir informēta par noteikumu projekta izstrādi un atbalsta paredzētās izmaiņas noteikumos Nr. 447. | **Ņemts vērā.** | Precizēta anotācijas VI sadaļa.  |
|  |  | **Latvijas Pašvaldību savienība (turpmāk – LPS):**Lūdzam papildināt Noteikumu projektu ar papildus punktu, kur tiekveikti grozījumi spēkā esošo noteikumu 7.punkta 7.2 apakšpunktā un izteikt šo punktu sekojošā redakcijā: 7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādēs, piemēro koeficientu:- programmām 53, 54, 55, 56, 57 – tiek saglabāts koeficients 2;- programmām 51, 52, 58 – tiek piemērots koeficients 3;- programmai 59 – tiek piemērots koeficients 5; | **Ir panākta vienošanās.****Nav ņemts vērā.**Skaidrojam, ka noteikumu projekta īstenošana veicama esošā finansējuma ietvaros un, lai īstenotu piedāvāto grozījumu noteikumu projektā nepieciešams papildu finansējums. Informējam, ka strādājot pie Izglītības un zinātnes ministrijas indikatīvā prioritāro pasākumu saraksta 2020.-2022. gadam, ir iekļauts pasākums - finansējuma palielinājums pedagogu, kas nodrošina atbalsta pasākumus izglītojamiem ar speciālām vajadzībām, kas izglītību iegūst vispārizglītojošās izglītības iestādēs iekļaujoši, darba samaksai. Finansējums būtu nepieciešams, lai nodrošinātu pedagogu, kuri īsteno atbalsta pasākumus, kas noteikti MK noteikumu projektā "Noteikumi par vispārējās izglītības iestāžu nodrošinājumu atbilstoši izglītojamo speciālajām vajadzībām", darba samaksai. |  |
|  |  | **LPS:**Noteikumu projekta anotācijā vai atsevišķā pielikumā parādīt finansējuma aprēķinu, nosakot, ka finansējums, kuru aprēķina ar iepriekš minētajiem koeficientiem, tiek aprēķināts atsevišķi un tiek iezīmēts un tiek norādīts, ka finansējums izmantojams atbalsta pasākumu nodrošināšanai speciālo izglītības programmu skolēniem, t.i. darba samaksai pedagoga palīgam, speciālajam skolotājam, individuālā un konsultāciju darba samaksai skolotājiem, kas strādā ar iekļautajiem skolēniem. | **Ir panākta vienošanās.** **Nav ņemts vērā.** Vēršam uzmanību, ka izglītības iestāžu tarifikācijas saskaņo ar dibinātāju - pašvaldību, kur izglītības speciālists var vērst uzmanību uz efektīvāku valsts finansējuma izlietojumu iekļaujošas izglītības nodrošināšanā.Šobrīd Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi” tiek veikti grozījumi, nosakot, ka no finanšu līdzekļiem, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, zemāko mēneša darba algas likmi var paaugstināt tikai tiem pedagogiem, kas nodrošina minētos atbalsta pasākumus. |  |
|  | 1.8. aizstāt 18. punkta ievaddaļā skaitļus un vārdus "2019. gada 31. augustam" ar skaitļiem un vārdiem "2020. gada 31. augustam"; | **Latvijas Izglītības un zinātnes darbinieku arodbiedrība:**Rosina noteikumu projektā veikt korekcijas 1.8. grozījumu punktā *“aizstāt 18.punkta ievaddaļā skaitļus un vārdus “2019.gada 31.augustam” ar skaitļiem un vārdiem “2020.gada 31.augustam””* un izteikt to šādā redakcijā *“svītrot 18.punkta ievaddaļā skaitļus un vārdus “Līdz 2019.gada 31.augustam”.* | **Ir panākta vienošanās.** **Nav ņemts vērā.**Vēršam uzmanību, ka brīdī, kad tiek virzīti grozījumi noteikumos Nr.447, grozījumi Vispārējās izglītības likumā par izstrādātām autorprogrammām nav pieņemti. | 1. 1.8. aizstāt 18. punkta ievaddaļā skaitļus un vārdus "2019. gada 31. augustam" ar skaitļiem un vārdiem "2020. gada 31. augustam"; |
|  | 1.8. aizstāt 18. punkta ievaddaļā skaitļus un vārdus "2019. gada 31. augustam" ar skaitļiem un vārdiem "2020. gada 31. augustam"; | **Latvijas Brīvo arodbiedrību savienība:**Rosina noteikumu projektā veikt korekcijas 1.8. grozījumu punktā *“aizstāt 18.punkta ievaddaļā skaitļus un vārdus “2019.gada 31.augustam” ar skaitļiem un vārdiem “2020.gada 31.augustam””* un izteikt to šādā redakcijā *“svītrot 18.punkta ievaddaļā skaitļus un vārdus “Līdz 2019.gada 31.augustam”.* | **Ir panākta vienošanās.****Nav ņemts vērā.**Vēršam uzmanību, ka brīdī, kad tiek virzīti grozījumi noteikumos Nr.447, grozījumi Vispārējās izglītības likumā par izstrādātām autorprogrammām nav pieņemti. | 1.8. aizstāt 18. punkta ievaddaļā skaitļus un vārdus "2019. gada 31. augustam" ar skaitļiem un vārdiem "2020. gada 31. augustam"; |
|  |  | **Arodbiedrība “Latvijas izglītības vadītāju asociācija” (turpmāk – LIVA):**Papildināt grozījumu projektu, paredzot svītrot noteikumu 13.punktu. | **Ir panākta vienošanās.****Nav ņemts vērā.**Skaidrojam, ka šobrīd netiek plānotas būtiskas izmaiņas mērķdotācijas izlietojuma normu noteikšanā. |  |
|  |  | **LIVA:**Papildināt grozījumu projektu, paredzot pārejas periodu (piemēram, līdz 2023.gada 1.septembrim), pašvaldībām, pie zināmiem iestādes raksturlielumiem (piemēram, izglītojamo skaits), ir pienākums finansēt trūkstošo valsts mērķdotācijas daļu, lai izglītības iestādē būtu nodrošināts viena direktora un vietnieka slodze, kas apmaksāta saskaņā ar pedagogu darba samaksas noteikto apjomu. Atbilstošo IZM rīcībā esošajiem datiem, būs nepieciešams papildināt anotācijas sadaļu par ietekmi uz pašvaldību budžetiem. | **Ir panākta vienošanās.****Nav ņemts vērā.**Skaidrojam, ka šobrīd netiek plānotas būtiskas izmaiņas mērķdotācijas izlietojuma normu noteikšanā. |  |
|  | 1.10. izteikt 1. pielikumu jaunā redakcijā (pielikums). | **Latvijas Lielo pilsētu asociācija:**Lūdzam 1. pielikumā “Pārskats par mērķdotācijas izlietojumu” sadaļu par profesionālas darbības kvalitātes pakāpju piemaksām atskaitē iekļaut atbilstošu Valsts izglītības informācijas sistēmas tarifikāciju veidlapā iestrādātajai formai par šīm piemaksām, t.i. par kvalitātes pakāpi, kas iegūta līdz 2017. gada 9. augustam, un par kvalitātes pakāpi, kas iegūta no 2017. gada 10. augustam, izslēdzot no atskaites šo piemaksu detalizāciju (3.kv, 4.kv, 5.kv, 1.kv, 2.kv, 3.kv), kura tarifikāciju veidlapā netiek šādā veidā atspoguļota. Datu apmaiņa starp pašvaldībām un Valsts izglītības informācijas sistēmu notiek automātiski un pedagoģisko darbinieku darba algu aprēķina procesā tiek apstrādāta informācija, kāda tā ir ievadīta tarifikācijas veidlapā. | **Ir panākta vienošanās.****Nav ņemts vērā.** Saskaņā ar Izglītības likuma pārejas noteikumu 53.pantu pedagoga profesionālās darbības kvalitātes pakāpi apliecinošs dokuments, kas izsniegts līdz 2016.gada 31.decembrim, ir spēkā līdz tajā norādītajam derīguma termiņam., kas ir maksimāli 5 gadi. Attiecīgi vēl 2 gadus saglabāsies pakāpes, kas izsniegtas līdz 2016.gada 31.decembrim. Ņemot vērā, ka pašvaldības, lai saņemtu finansējumu pedagogu profesionālās darbības kvalitāšu apmaksai, iesniedz pieprasījumu norādot katru pakāpi atsevišķi, arī izlietojums jāparāda atbilstoši saņemtajam.Vēršam uzmanību, ka tarifikācijas veidlapā iestrādātajai formai ielasās informācija par kvalitātes pakāpes piemaksu bez VSAOI, turpretī Pārskatā par mērķdotācijas izlietojumu ir nepieciešama informācija ar VSAOI, tātad automatizēt nav iespējams.Pašvaldību skatā ir pieejama atskaite – Pedagogu darba kvalitātes piemaksu atskaite no 2018.m.gada, no kuras var iegūt visu nepieciešamo informāciju par kvalitātes pakāpēm un to atšifrējumu. |  |
| **Priekšlikumi:** |
|  |  | **TM:**Lūdzam noteikumu projekta pielikumā precizēt noteikumu Nr. 447 nosaukumu, jo tas nav pareizs. | **Ņemts vērā.** | Precizēts noteikumu projekta pielikumā Nr.447 nosaukums. |

|  |  |
| --- | --- |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Līga Buceniece

|  |
| --- |
| (par projektu atbildīgās amatpersonas vārds un uzvārds) |
| Izglītības departamenta direktore |
| (amats) |
| Tālr. 67047830 |
| (tālruņa un faksa numurs) |
| liga.buceniece@izm.gov.lv |
| (e-pasta adrese) |

27.06.2019.

1704

A.Trokša 67047858

alise.troksa@izm.gov.lv